**גרופ 107 בע"מ ("החברה")**

ניתנת בזאת הודעה על זימון אסיפה כללית מיוחדת של בעלי המניות של החברה, שתתקיים **ביום א', 28 בספטמבר 2025**, **בשעה 15:00**, במשרדי יועציה המשפטיים של החברה, ברנע ג'פה לנדה ושות', ברחוב הרכבת 58, תל אביב יפו, קומה 16 ("**האסיפה**"), כשעל סדר יומה: (1) אישור הענקה של מתן התחייבות לשיפוי למר יזהר שי, יו"ר דירקטוריון החברה; (2) אישור הענקה של מתן התחייבות לפטור למר יזהר שי, יו"ר דירקטוריון החברה;

המועד הקובע להשתתפות באסיפה הינו **יום ה', 28 באוגוסט 2025**. המועד האחרון להמצאת כתבי הצבעה לחברה הינו **יום א', 28 בספטמבר 2025** **לא יאוחר מהשעה 11:00**. בעל מניות לא רשום זכאי להצביע גם באמצעות מערכת ההצבעה האלקטרונית הפועלת לפי סימן ב' לפרק ז'2 לחוק ניירות ערך, התשכ"ח-1968. המועד האחרון להצבעה באמצעות המערכת הנ"ל הינו **עד שש (6) שעות** **לפני כינוס האסיפה**. המועד האחרון להמצאת הודעות עמדה לחברה מטעם בעלי המניות הינו **יום ה', 18 בספטמבר 2025**. המועד האחרון להמצאת הודעת עמדה מטעם החברה שתכלול את תגובת דירקטוריון החברה להודעות העמדה מטעם בעלי המניות הינו **יום ג', 23 בספטמבר 2025**.

מידע נוסף על הנושא שעל סדר יומה של האסיפה ניתן למצוא בדוח מיידי שפרסמה החברה ביום א', 17 באוגוסט 2025 (מס' אסמכתא: 2025-01-061062), אותו ניתן למצוא באינטרנט, באתר ההפצה של רשות ניירות ערך בכתובת: [www.magna.isa.gov.il](http://www.magna.isa.gov.il) וכן באתר הבורסה לניירות ערך בתל אביב בע"מ בכתובת: <https://maya.tase.co.il>.

**גרופ 107 בע"מ**